**DEJAVNOSTI**

* Za učence od 6. do 9. razreda je organiziran obisk šolske knjižnice med rekreativnim odmorom po urniku.
* **RASTEM S KNJIGO**

V šolskem letu 2013/2014 že osmič poteka nacionalni projekt spodbujanja bralne kulture »**Rastem s knjigo OŠ 2013« – izvirno slovensko mladinsko leposlovno delo vsakemu sedmošolcu**«, ki ga izvaja Javna agencija za knjigo RS v sodelovanju z Ministrstvom za kulturo, Ministrstvom za izobraževanje, znanost in šport, Združenjem splošnih knjižnic, Zavodom RS za šolstvo, Društvom šolskih knjižničarjev Slovenije in Društvom slovenskih pisateljev.

Cilji nacionalnega projekta **Rastem s knjigo** so:
- spodbujanje dostopnosti kakovostnega in izvirnega slovenskega mladinskega leposlovja;
- promocija vrhunskih domačih ustvarjalcev mladinskega leposlovja;
- spodbujanje motivacije za branje pri šolarjih in njihovega obiskovanja splošnih knjižnic;
- motivacija založnikov k večjemu vključevanju sodobnih slovenskih piscev v založniške programe za mladino ter povečevanje deleža izdanega izvirnega slovenskega mladinskega leposlovja.

Učenci in učenke v okviru projekta Rastem s knjigo bodo v šolskem letu 2013/14 prejeli/e knjigo pisatelja Vinka Möderndorferja z naslovom Kot v filmu, ki jo je ilustriral Damijan Stepančič.

* **KVIZ IŠČEMO VSEVEDA NAŠE KNJIŽNICE**

Ali poznaš igro LEPO JE BITI MILIJONAR?

 Naša igra bo zelo podobna tej igri, vendar mi ne bomo nagrajeni z denarjem, ampak z bogatimi knjižnimi nagradami.

PRAVILA IGRE:

* Sodelujejo lahko učenci od 4. do 9. razreda
* Prijave bo zbirala knjižničarka Katja Herič do **4. 10.**
* **7. 10.** bo sledil žreb, kjer bomo izžrebali 10 tekmovalcev iz 2. in 10 tekmovalcev iz 3. triade, ki se bodo pomerili v igri **»HITRA PISALA« (14. 10. 2013)**
* Najhitrejša učenca iz vsake triade si bosta prislužila mesto na **»VROČEM STOLČKU« (21. 10. 2013)**, kjer se bosta potegovala za bogate knjižne nagrade.

Zmagovalca letošnjega kviza sta, že lanskoletni zmagovalec, **Gal Sušec iz 5. a razreda** in **Ana Steinbacher iz 8. b razreda.**

ČESTITAMO!

* **DAN ODPRTIH VRAT – PRINCI IN PRINCESKE V ŠOLSKI KNJIŽNICI**

Ali res princese, vitezi, princi živijo samo v pravljicah?

Ne, živijo tudi v naši knjižnici. Čisto pravi ☺

V četrtek, 3. 10. 2013, je knjižnica oživela tudi v popoldanskem času, saj smo v okviru dneva šole imeli dan odprtih vrat. V knjižnici so bili za vse obiskovalce pripravljeni 4 kotički:

* fotografski kotiček, kjer ste lahko postali pravi princi in princeske
* bralni kotiček
* ustvarjalni kotiček
* starševski kotiček, kjer je bila razstavljena literatura za starše o vzgoji, izobraževanju ipd.

 

* **PRAZNIČNI DECEMBER V ŠOLSKI KNJIŽNICI 2013**

December je poln pričakovanj, praznovanj, radosti, veselja, lepih misli, prazničnih dobrot. Tudi naša šolska knjižnica je zaživela v prazničnem vzdušju. Otrokom smo praznični december popestrili s pravljicami in ustvarjalnimi delavnicami.

Pravljici **Krtek in sneženi mož** so prisluhnili vrtečani, in sicer **ŠKRATI, BALONČKI** IN **SONČKI** ter nato izdelali snežake, ki krasijo šolsko knjižnico.

  